RO Jurnalul Oficial al Uniunii Europene C 37/13

Informații comunicate de statele membre privind ajutoarele de stat acordate în conformitate cu Regulamentul (CE) nr. 1857/2006 al Comisiei privind aplicarea articolelor 87 și 88 din tratat ajutoarelor de stat pentru întreprinderile mici și mijlocii care își desfășoară activitatea în domeniul producției de produse agricole și de modificare a Regulamentului (CE) nr. 70/2001

2011/C 37/08

Ajutor nr.: XA 69/10

Stat membru: Spania

Regiune: Comunidad Autónoma de Canarias

Denumirea sistemului de ajutoare sau denumirea întreprinderii care beneficiază de ajutorul individual: Ayudas urgentes y de carácter excepcional para reparar los daños producidos por las lluvias en el Archipiélago los días 31 de enero y 1 y 2 de febrero de 2010, previstas en el artículo 6, del Decreto no 12/2010, a excepción de las relativas a la reparación de daños en infraestructuras de industrialización y comercialización de productos agrícolas de las entidades comercializadoras (apartado 4 del artículo 6) que se acogen al Reglamento (CE) no 1998/2006, «de mínimis»

Temei legal: Artículo 6 del Decreto Territorial no 12/2010, de 4 de febrero, de ayudas y medidas urgentes y de carácter excepcional para reparar los daños producidos por las lluvias en el Archipiélago los días 31 de enero y 1 y 2 de febrero de 2010 (B.O.C. no 26 de 9 de febrero de 2010), a excepción de las destinadas a la reparación de daños en infraestructuras de industrialización y comercialización de productos agrícolas de las entidades comercializadoras que se acogen como ya se ha señalado al Reglamento (CE) no 1998/2006, «de mínimis».

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii: Patru sute de mii de euro (400 000 EUR)

Valoarea maximă a ajutorului: În conformitate cu dispozițiile articolului 6 din Decretul nr. 12/2010 din 4 februarie 2010 menționat mai sus, suma ajutoarelor poate reprezenta până la 90 % din daunele înregistrate [acest procentaj este certificat – articolul 6 alineatul (6) litera (d) din decretul menționat anterior – prin intermediul unui raport privind daunele înregistrate realizat de către serviciul relevant al Consiliului insular competent], dar nu poate, în niciun caz, depăși diferența dintre valoarea daunelor cauzate și suma celorlalte ajutoare sau îndemnizații declarate compatibile sau complementare care pot fi, fie atribuite, din aceleași motive, de către alte administrații, organisme publice, naționale sau internaționale sau de către o entitate financiară oarecare finanțată din fonduri publice sau private, fie vărsate din polițe de asigurări.

În cazul ajutoarelor pentru daunele cauzate mijloacelor de producție și infrastructurilor din sectorul agricol prevăzute la articolul 6 alineatul (4) din Decretul nr. 12/2010 din 4 februarie 2010, estimarea daunelor este calculată prin aplicarea procentajului de daune evaluat la costul aprobat de către Direcția Generală Agricultură pe baza modulelor stabilite în acest scop.

Totuși, această despăgubire va fi redusă cu 50 % în cazul în care fermierii nu au subscris o asigurare agricolă care să acopere cel puțin 50 % din producția lor anuală medie, în conformitate cu dispozițiile articolului 11 alineatul (8) din Regulamentul (CE) nr. 1857/2006 al Comisiei din 15 decembrie 2006 privind aplicarea articolelor 87 și 88 din tratat ajutoarelor de stat pentru întreprinderile mici și mijlocii care își desfășoară activitatea în domeniul producției de produse agricole.

Procentajul de finanțare a ajutoarelor poate fi, de asemenea, redus pentru toți solicitanții, până la epuizarea creditului disponibil, în ipoteza în care acesta s-ar dovedi a fi insuficient pentru satisfacerea tuturor cererilor.

Data punerii în aplicare: Începând cu data aplicării dispozițiilor articolului 20 din Regulamentul (CE) nr. 1857/2006 al Comisiei din 15 decembrie 2006, în conformitate cu cea de a noua dispoziție suplimentară din Decretul nr. 12/2010 din 4 februarie 2010 care stabilește o condiție suspensivă a ajutoarelor reglementate prin articolul 6 din decretul menționat anterior, cu excepția celor destinate reparării daunelor înregistrate de către infrastructurile de industrializare sau de comercializare a produselor agricole ale întreprinderilor de comercializare vizate [articolul 6 alineatul (5) din Decretul nr. 167/2009] de Regulamentul (CE) nr. 1998/2006 al Comisiei din 15 decembrie 2006 privind aplicarea articolelor 87 și 88 din tratat ajutoarelor de minimis.

Durata sistemului de ajutoare sau a ajutorului individual: Până la 31 decembrie 2010 sau până la epuizarea creditului prevăzut pentru finanțarea ajutoarelor în cauză (400 000 EUR)

Obiectivul ajutorului: Obiectivele prevăzute sunt enumerate în Decretul nr. 12/2010 și sunt conforme cu dispozițiile articolului 11 din Regulamentul (CE) nr. 1857/2006 al Comisiei.

Intensitatea brută a ajutorului nu poate depăși 80 % și 90 % în zonele defavorizate sau în zonele prevăzute la articolul 36 litera (a) punctele (i), (ii) sau (iii) din Regulamentul (CE) nr. 1698/2005, delimitate de statele membre în conformitate cu articolele 50 și 94 din regulamentul menționat, din reducerea veniturilor rezultate din vânzarea produsului cauzată de fenomenul meteorologic nefavorabil. Această reducere a veniturilor se calculează prin scăderea:

Din valoarea maximă a pierderilor eligibile pentru ajutor în temeiul alineatului (1) trebuie scăzute:

În conformitate cu articolul 6 din Decretul nr. 12/2010 din 25 februarie 2010, se vor acorda ajutoare pentru următoarele:

(a) în exploatațiile de creștere a animalelor, pierderile înregistrate din cauza daunelor constatate pe terenurile destinate creșterii animalelor, cu condiția ca animalele din exploatațiile respective să fie asigurate conform dispozițiilor prevăzute de planul de asigurări agricole combinate;

(b) daunele înregistrate în producțiile agricole și animale pentru care, la data sinistrului, perioada de aplicare a asigurării corespunzătoare nu este încă începută, în cazul în care această asigurare a fost subscrisă în cursul campaniei agricole precedente;

(c) daunele neacoperite de planul de asigurări agricole combinate, pentru producțiile agricole și animale care dispun, în momentul în care se produc daunele, de polițe de asigurare în vigoare acoperite de planul de asigurări menționat;

(d) daunele cauzate producțiilor agricole și animale care nu sunt acoperite de planul de asigurări agricole combinate în vigoare, exceptând cazul în care producțiile respective sunt garantate printr-un alt contract de asigurări.

Pierderile înregistrate de exploatațiile de creștere a animalelor din cauza daunelor cauzate terenurilor destinate creșterii animalelor beneficiază de despăgubiri sub formă de îndemnizații pentru acoperirea costului suplimentar al hranei pentru animale.

Suma îndemnizațiilor de care beneficiază fermierii este calculată în funcție de o evaluare a pierderilor constatate față de producția prevăzută pentru campania agricolă curentă. În acest scop, în măsura în care este posibil, se ține seama de condițiile și procedurile stabilite în cadrul sistemului de asigurări agricole.

Ajutoarele prevăzute pentru producțiile agricole și animale sunt destinate titularilor exploatațiilor agricole care au suferit pierderi egale sau mai mari decât 30 % din producția lor.

Sectorul (sectoarele) în cauză:

— pentru producția animală: caprină, de iepuri, avicolă și apicolă;

— pentru producția vegetală: fructe din zona temperată, din zona subtropicală (banane, papaya, avocado, etc.), viță-de-vie, legume (cartofi) și plante ornamentale.

Denumirea și adresa autorității care acordă ajutorul:

Consejería de Agricultura, Ganadería, Pesca y Alimentación (Dirección General de Agricultura) Avda. José Manuel Guimerá, 10 Edificio de Servicios Múltiples II, Planta 3a 38071 Santa Cruz de Tenerife ESPAÑA

Adresa web: http://www.gobcan.es/agricultura/otros/reglamento_CE_pynes.htm

Alte informații: —

Ajutor nr.: XA 150/10

Stat membru: Franța

Regiune: Département de l’Ain

Denumirea sistemului de ajutoare sau denumirea întreprinderii care beneficiază de ajutorul individual: Appui technique à l’amélioration des performances des filières (Ain)

Temei legal: Articles L 1511-2, L 3231-2 et 3232-1 du code général des collectivités territoriales; délibération du Conseil général de l’Ain

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii: 440 000 EUR

Valoarea maximă a ajutorului: 80 %

În funcție de tipurile de acțiuni, rata ajutorului va fi de:

50 % pentru cartele de bune practici și asistența tehnică acordată fermierilor din sectorul laptelui și produselor lactate;

70 % pentru asistența tehnică în vederea ameliorării producțiilor standard (articolul 15);

80 % pentru asistența tehnică în vederea ameliorării producției de produse agricole de calitate (articolul 14).

Data punerii în aplicare: Începând cu data publicării numărului de înregistrare al cererii de exceptare pe site-ul Direcției Generale Agricultură și Dezvoltare Rurală a Comisiei

Durata sistemului de ajutoare sau a ajutorului individual: Până la 31 decembrie 2013 cel târziu

Obiectivul ajutorului: Măsura este conformă cu articolele 14 și 15 din Regulamentul (CE) nr. 1857/2006, care prevăd ajutoare constând în „acordarea de asistență tehnică în sectorul agricol”.

Acest program de ajutoare vizează ameliorarea producțiilor agricole în Département de l’Ain, ajutoarele fiind destinate elaborării unor carte ale bunelor practici și asistenței tehnice. Departamentul subvenționează sprijinul acordat fermelor de animale, pregătirea fermierilor în vederea înregistrării denumirilor de origine, precum și instituirea de norme la nivel regional.

Sprijin pentru elaborarea unor carte ale bunelor practici

Activitatea de încurajare și asistența tehnică sunt utile pentru a determina crescătorii de animale să adere la carta națională a bunelor practici de creștere a animalelor. Este vorba de sprijinirea acestor acțiuni de sensibilizare a crescătorilor de animale și de formare și stimulare a unei echipe de tehnicieni în domeniul întreprinderilor de produse lactate sau al controlului produselor lactate și a unor grupuri de lucru regionale și naționale care să se ocupe de adaptarea la evoluții și, în cele din urmă, de gestionarea informatică eficace a vizitelor de validare.

Asistență tehnică pentru ameliorarea performanțelor: Acest ajutor constă în sprijinirea inițiativelor, care pot lua diferite forme:

sprijin pentru fermierii cu activități în domeniul producției de produse cu denumire de origine controlată sau cu o marcă pentru care există un caiet de sarcini, în funcție de tematicile identificate;

sprijin pentru elaborarea de specificații tehnice (și genetice pentru crescătoriile de animale), stabilirea de date tehnice și economice în cadrul sesiunilor de formare pentru fermieri, astfel încât aceștia să poată beneficia de ultimele evoluții tehnice în sectoarele în care își desfășoară activitatea (creșterea bovinelor, a ovinelor, a caprinelor, a păsărilor de curte, a porcinelor, a ecvideelor, horticultură, agricultură ecologică etc.);

sprijin pentru elaborarea de documente de referință în materie de alimentație în scopul valorificării potențialului furajer și al limitării nivelului reziduurilor de azot din mediul înconjurător, prin analize fiabile de determinare a ureei în infraroșu. Rezultatele vor permite oferirea se sfaturi tehnice adaptate pentru o alimentație performantă și echilibrată în vederea optimizării funcțiilor digestive ale rumegătoarelor și a producției de lapte;

sprijin specific acordat crescătorilor de animale, cu acțiuni care să vizeze punerea la punct a unei metode simple de monitorizare, ceea ce va permite reducerea la doi ani a duratei de creștere a junincilor (a se vedea tabelul de referință), stabilirea conținutului de omega 3 al laptelui în funcție de metoda de alimentare folosind determinări în infraroșu, precum și un sistem de referință al acestora, activitatea de optimizare a gestionării pășunilor pentru a diminua costul producției de produse lactate (sesiuni de formare a crescătorilor de animale, desfășurate pe suprafețele de pășunat, în vederea transferului de bune practici).

Sprijinul propus se acordă:

exploatațiilor a căror mărime nu o depășește pe cea a IMM-urilor, astfel cum sunt definite în legislația Uniunii Europene în anexa I la Regulamentul (CE) nr. 800/2008 al Comisiei din 6 august 2008;

exploatațiilor care își desfășoară activitatea în sectorul producției primare de produse agricole;

exploatațiilor care nu sunt întreprinderi aflate în dificultate în sensul Liniilor directoare comunitare privind ajutorul de stat pentru salvarea și restructurarea întreprinderilor aflate în dificultate (JO C 244, 1.10.2004).

Sectorul (sectoarele) în cauză: Toate exploatațiile agricole din departament (IMM-uri)

Denumirea și adresa autorității care acordă ajutorul:

Monsieur le Président du Conseil général de l’Ain Direction de l’aménagement du territoire et de l’économie 45 avenue Alsace-Lorraine 01000 Bourg en Bresse FRANCE

Adresa web: http://www.ain.fr

http://www.ain.fr/jcms/int_50667/formulaires

http://www.ain.fr/upload/docs/application/msword/2010-07/b_ain_bue_a.t._ameliorperf_b2.doc

Alte informații: —

Ajutor nr.: XA 210/10

Stat membru: Italia

Regiune: Întreg teritoriul național

Denumirea sistemului de ajutoare sau denumirea întreprinderii care beneficiază de ajutorul individual: Concessione di un contributo per la partecipazione del giovane imprenditore agricolo (o di un proprio collaboratore) a forum per lo scambio di conoscenze tra imprese, a concorsi, mostre e fiere.

Temei legal: Legge 15 dicembre 1998, n. 441, recante «Norme per la diffusione e la valorizzazione dell’imprenditoria in agricoltura».

Legge 27 dicembre 2006, n. 296 (legge finanziaria 2007), articolo 1, comma 1068 e comma 1074.

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii: Totalul cheltuielilor prevăzute este de 400 000,00 EUR.

Valoarea maximă a ajutorului: 100 % din costurile eligibile

Data punerii în aplicare: De la data publicării numărului de înregistrare al cererii de exceptare pe site-ul Direcției Generale Agricultură și Dezvoltare Rurală a Comisiei Europene

Durata sistemului de ajutoare sau a ajutorului individual: Ajutorul se va acorda până la 31 decembrie 2013.

Obiectivul ajutorului: Încurajarea participării agricultorilor și a colaboratorilor acestora la forumuri dedicate schimbului de cunoștințe între întreprinderi, la concursuri, expoziții și târguri, în conformitate cu articolul 15 alineatul (2) litera (d) din Regulamentul (CE) nr. 1857/2006 al Comisiei din 15 decembrie 2006 privind aplicarea articolelor 87 și 88 din tratat ajutoarelor de stat pentru întreprinderile mici și mijlocii care își desfășoară activitatea în domeniul producției de produse agricole și de modificare a Regulamentului (CE) nr. 70/2001 (JO L 358, 16.12.2006, p. 3).

Sectorul (sectoarele) în cauză: Tineri fermieri

Denumirea și adresa autorității care acordă ajutorul:

Ministero delle politiche agricole alimentari e forestali Dipartimento delle politiche competitive del mondo rurale e della qualità Direzione generale della competitività per lo sviluppo rurale Via XX Settembre 20 00187 Roma RM ITALIA

Adresa web: http://www.politicheagricole.gov.it/SviluppoRurale/GiovaniAgricoltura/default.htm

Alte informații: —